Anello Unic

Le Anello Unic (ang. "The One Ring") es le anello le plus potente quam totos in le trilogia fantastic de Le Senior del Anellos, per J.R.R. Tolkien.

Ille magic objecto de grande potentia era facite per Sauron, le Senior del Tenebras, a fin de ganiar domination sur le altere dece-novem grande annellos magic, qui habeva essite facite per le maestro faber elfic Celembrimbor. Le famose poema del Annellos describe su rolo in le schemas obscur de Sauron.

Version litteral:

Tres Annellos al Reges Elfic sub le celos,
Septe al Princes Nanic in lor salas de petra,
Novem al Homines Mortal, a marcer destinate,
Un al Senior Obscur in su nigre throno,
In le pais de Mordor, ubi Umbras se extende.
Un Annello pro dominar los tote, un Annello pro trovar los,
Un Annello pro raper los tote, e in le obscuritate ligar los.
In le pais de Mordor, ubi Umbras se extende.

Version poetic in metrica:

Tres anellos al reges elfic sub le volta que resplende,
Septe al seniores nanic intra lor salas de petra,
Novem al mortal humanes qui le triste morte attende,
Un sol pro le Obscur Senior cum le obscuritate detra.
In le terra de Mordor ubi tenebras descende.
Un Anello pro domar los tote, un Anello pro trovar los,
Un Anello pro sumer los tote, e in le umbra incatenar los.
In le terra de Mordor ubi tenebras se extende.

Categoria:Le Senior del Anellos